open-index/open-wikipedia-markdown huggingface dataset:
Rally Hamarøy

**Rally Hamarøy**, også omtalt som «**Hamarøy Grand Prix**», var en uhøytidelig betegnelse på råkjøringen mellom de to fergestedene Bonåsjøen og Bognes på europavei 6 i Nordland.

## Bakgrunn
Veiforbindelsen mellom Fauske og Narvik ble åpnet i 1941, og hadde da fem fergestrekninger. Veien omfattet blant annet fergeforbindelsen Røsvik – Bonåsjøen i Sørfold kommune, vei fra Bonåsjøen gjennom en del av Hamarøy kommune til Korsnes i Tysfjord, og ferge mellom Korsnes og Skarberget. Fergestedet på vestsiden av Tysfjorden ble flyttet fra Korsnes til Bognes i 1942. Fergeforbindelsen mellom Bognes og Lødingen startet opp i 1950 og fikk helårsdrift i 1960, og ble den naturlige forbindelsen mot Harstad og Vesterålen.

Langs østsiden av fjorden Sørfolda sto veien ferdig i 1966, og Sommerset erstattet da Røsvik som fergested på stamveien nordover, slik at fergestrekningen ble forkortet. Etter at Skjombrua ved Narvik åpnet i 1972, var antallet fergestrekninger på E6 i Nordland redusert til to: Sommerset – Bonåsjøen og Bognes – Skarberget.

## Råkjøring
Økende trafikk, særlig om sommeren, og ferger med begrenset kapasitet førte med årene til lengre fergekøer. Dette gjorde at mange kjørte i overkant fort på den ca. 105 kilometer lange strekningen mellom Bonåsjøen og Bognes, på en vei med ikke altfor god standard. Det ble et «rally», et kappløp for å komme lengst mulig fram i neste fergekø, for å være sikker på å komme med ferga. Råkjøringen førte i sin tur til ulykker.

Fergestrekningen Sommerset – Bonåsjøen ble borte da ny E6 mellom Sommerset og Mørsvikbotn i Sørfold ble åpnet i 1986. I kombinasjon med at veien videre nordover ble opprustet, samt større og bedre fergemateriell for Bognes – Skarberget og Bognes – Lødingen, gjorde det at problemet med råkjøring mellom Sørfold og Bognes ble redusert. Likevel er uttrykket blitt brukt av og til også i senere år for å beskrive mindre pen kjøring på strekningen nordover til Bognes fergested. Uttrykket ble i 2008 også brukt i argumentasjon mot å redusere kapasiteten på fergeforbindelsen mellom Skutvik i Hamarøy og Svolvær i Lofoten.

## Se også
*Europavei 6' historie i Nordland

## Referanser


## Kilder
*Erling Svanberg: *[http://www.nb.no/utlevering/nb/5f2e48925b3b032b2e8f10e1ca36878e#&struct=DIV644 Langs vei og lei i Nordland - Samferdsel gjennom 3000 år]*. Nordland fylkeskommune, Bodø 1990. ISBN 82-7416-021-5 (digitalisert av Nasjonalbiblioteket)
**Om Rally Hamarøy: s. 645
**Om E6' og fergeforbindelsenes historie: flere sider
*Foruminnlegg på Bergli Truckstop  (besøkt 3. januar 2012)
*Foruminnlegg på STP Norway (besøkt 3. januar 2012)
Arne Jon Isachsen

**Arne Jon Isachsen** (født 17. september 1945 i Oslo) er professor emeritus i samfunnsøkonomi ved Handelshøyskolen BI. Han har doktorgrad fra Stanford University fra 1975. Han har særlig forsket mye på valutapolitikk. Isachsen er en ivrig skribent og samfunnsdebattant, som har hatt gjestestillinger både i Finansdepartementet og Norges Bank. Han var leder for Senter for monetær økonomi] ved BI fram til 2015.

## Biografi
Isachsen er siviløkonom fra Norges Handelshøyskole fra 1969. I 1973 ble han Master of Science in Economics fra Stanford University. Fra 1975 til 1978 var han stipendiat ved Universitetet i Oslo, deretter var han to år ved NUPI og to år i Norges Bank før han kom til BI i 1983. Fra 1987 var han sjeføkonom i Elcon Securities i tre år. Fra 1996 til 1998 var han forsker i Statistisk sentralbyrå i 20 prosent stilling og fra 2003 til 2005 hadde han like stor stilling som seniorrådgiver i Finansdepartementet.

## Bibliografi
* Arne Jon Isachsen (2012). *Kinas vei.* Pax forlag.
* Arne Jon Isachsen og Geir Bjønnes Høidal (2004). *Globale penger.* Gyldendal forlag. 
* Arne Jon Isachsen (2012). *Finanskriser og globale ubalanser.* Zigma forlag. 

## Referanser


## Eksterne lenker
Huset Schwarzenberg

**Schwarzenberg** er en europeisk adelsslekt som opprinnelig stammer fra Franken og senere gjennom lang tid har vært knyttet til Bøhmen. Slekten nevnes første gang i forbindelse med ridderturneringen i Magdeburg i 938.

I 1405 kom slekten i besittelse av det frankiske herskapet Schwarzenberg, borgen Schwarzenberg og fikk tittelen *friherre til Schwarzenberg*. På denne tiden eide slekten også gods i Bøhmen. I 1599 ble slekten opphøyet til riksgrever og i 1670 til riksfyrster. I 1661 arvet slekten store gods i Bøhmen, Steiermark og Krain. De slo seg ned i Bøhmen i 1670-årene. Gjennom arv kom slekten i 1698 i besittelse av det fyrstelige landgrevskapet Klettgau. Schwarzenbergslekten førte deretter også titlene greve av Sulz og landgreve av Klettgau. Slekten hadde frem til 1918 sitt hovedsete i Böhmisch-Krumau (nå Český Krumlov).

Av slektens medlemmer hører flere statsmenn, feltherrer og kirkemenn, bl.a. erkebiskoper av Prag og kardinaler, foruten kunstsamlere.

Slektens nåværende hovedmann, fyrst Karel Schwarzenberg, er utenriksminister i Tsjekkia.
Spissrotgang

**Spissrotgang** (fra tysk, lavtysk av *Spiess*, «spyd», «spisst redskap», og *Rute*, «kjepp») er en gammel, først og fremst militær straffemetode der den dømte måtte løpe eller gå «spissrot», det vil si gå sakte og med bar rygg mellom to rekker av soldater, og tildeles et slag med kjepp eller et spydstikk av hver. 

I Gulatingsloven omtales spissrotgang for mindre tyverier, med kasting av stein eller torv. I dag brukes uttrykket «spissrotgang» også om å utsettes for en nysgjerrig, kritisk eller hånende menneskemengde.

Ved fullbyrdelse av dødsstraff ble mellom 100 og 300 soldater oppstilt i to rekker, før bøddelen innledet henrettelsen med å gi den dømte tre slag på skulderen «i faderens, sønnens og den hellige ånds navn». Senere ble spydene erstattet med kjepper, og spissrotgangen benyttet som avstraffelse ved disiplinære forseelser der det var meningen at synderen skulle overleve. En offiser gikk likevel foran ham for å hindre at han gikk for fort. Ved dødsdom var det snakk om «*seks ganger gjennom 300 mann i tre dager*». Denne siste form for spissrotgang ble opphevet i Norge i 1814.

## Historikk

Metoden hadde sin opprinnelse i den romerske militærstraffen *fustuarium* for å utebli fra tjeneste eller stjele fra andre soldater. Tyveri fra sivile ble derimot straffet med at soldaten fikk høyre hånd hugget av. Som disiplinært virkemiddel avslørte *fustuarium* romernes tvil på at personlig mot strakk til for å stålsette den vanlige soldat i kampen, en tvil som merkes i Julius Cæsars *[[Commentarii de Bello Gallico]]* 7.52 om slaget ved Gergovia. På grunn av den offentlige ydmykelsen blant soldatkollegene var også spissrotgang en type skamstraff.


Fil:Graefin Helfenstein von Matthaeus Merian d Ae.jpg|Bruk av spissrotgang (i bakgrunnen) under den tyske bondekrigen 1524–25. Foran ber grev Ludwig von Helfensteins hustru de opprørske bøndene utenfor Weinsberg om nåde for sin mann.
Fil:Running the gauntlet by Daniel Chodowiecki (150289265).jpg|Spissrotgang (*Spießrutenlauf*) som militær straff i Preussen på 1700-tallet. I bakgrunnen piskes et offer. 
Fil:Seventeenth century Running the Gauntlet.jpg|Spissrotgang (*Running the Gauntlet* på engelsk) under den anglo-spanske krigen (1727–29)
Fil:Spidsrod Peter Klæstrup (1820-82).JPG|Spissrotgang (*Spidsrodsløben*) i Gothersgades eksersérhus i København, en militær avstraffelse som Danmark avskaffet i 1846. Trommingen skulle overdøve offerets skrik.  


## Referanser


## Se også
*Kanossagang
*Pryl
*Kakstryking
*Steining
*Straff
*Ydmykelse
*Gapestokk
Martina Seidl

**Martina Seidl** (født **Martina Zellner**; 26. februar 1974 i Traunstein) er en tysk tidligere skiskytter.

I løpet av karrieren vant Martina Zellner ett OL-gull og totalt seks VM-medaljer (to gull, ett sølv og tre bronse). I verdenscupen oppnådde hun 14 pallplasseringer, derav tre seire. Den beste plasseringen sammenlagt oppnådde hun sesongen 1997/1998, da hun ble nummer tre.

## Meritter
* **OL**
** 1998: Gull på stafetten
* **Verdensmesterskap**
** 1998: Bronse på jaktstarten 
** 1999: Gull på sprinten og stafetten, bronse på jaktstarten
** 2000: Sølv på stafetten, bronse på sprinten
* **Verdenscupseire**
** 3 (1 sprint, 1 jaktstart, 1 fellesstart)

## Referanser


## Eksterne lenker
*
JtL

**jtL** (hangul: 제이티엘) er en koreansk hiphop-gruppe. Den består av de tidligere medlemmene av gruppen H.O.T. som ikke lenger ønsket å jobbe for manager- og produsentselskapet SM Entertainment. Selv om gruppen ikke ble oppløst offisielt, har de ikke vært aktive på flere år, og alle bandmedlemmene arbeider nå med egne solokarrièrer.

Bandet har hatt suksess i Asia med en koreansk versjon av Multicydes låt «A Better Day». Denne er igjen basert på visen «Vårsøg» av den norske artisten Henning Sommerro. 
  
## Medlemmer
* Jang Woo Hyuk
* Tony An
* Lee Jae Won

## Diskografi
### Album
* 1 – *Enter The Dragon*, 2001	
* 1.5 – *Love Story*, 2002
* 2 – *Run Away*, 2003

### Singler
* *Just Say Goodbye*
* *Enter The Dragon*

## Referanser


## Eksterne lenker
*
Periscopus

**Periscopus** er et investeringsselskap eid av Trygve Hegnar. Det eier blant annet Hegnar Media, som igjen eier tidsskriftet ''Kapital'' og avisen *[[Finansavisen]]*. Periscopus eier også 29 prosent av aksjene i Gyldendal-forlagets eiendommer. I mars 2009 kjøpte Periscopus også kurs- og konferanseleverandøren Positiv Opplæring, og i 2017 ABC Startsiden.

Trygve Hegnar begynte i 1970/71 som journalist i *[[Farmand]]*, hvor redaktør Trygve Hoff gav ham pseudonymet «Periscopus».

## Referanser


## Eksterne lenker
*
Erik Must

**Erik Must** (født 26. januar 1943) er en norsk investor med eierinteresser i en lang rekke mellomstore norske selskaper. Han er en av de største investorene på Oslo Børs. 

Han er utdannet siviløkonom fra Handelshøjskolen i København. 

Must har vært hovedeier i forlaget Gyldendal og i Arendals Fossekompani siden midten av 1980-årene, og han er også blant de viktigste eierne i NHST Media Group.

Ifølge tidsskriftet *[[Kapital (tidsskrift)|Kapital]]* hadde han i 2022 en formue på 13,2 milliarder kroner.

Siden 1990-årene har han hatt nær kontakt med Norges teknisk-naturvitenskapelige universitet (NTNU) og har vist stor interesse for ny teknikk og innovasjon. Han fattet interesse for forskningen innen informatikk på søkealgoritmer som senere ledet til etableringen av selskapet Fast. Han var også en pådriver for å utvikle samarbeid mellom fagmiljøene i informatikk og molekylærbiologi og finansierte det første professoratet i bioinformatikk i Norge.

«Gjennom 20 år har han bidratt med 35 mill kr til satsingen bioinformatikk og molekylærbiologi på NTNU. Finansieringen har bidratt vesentlig til drift av forskning og viktige kjernefasiliteter som også brukes nasjonalt og internasjonalt. Hans rolle som katalysator og finansieringskilde har vært viktig for utvikling av bioinformatikk som fag ved NTNU og bidratt til at NTNU har blitt et ledende fagmiljø på dette området. Erik Must har hatt stor betydning for fagmiljøene i molekylærbiologi og informatikk gjennom strategisk forsknings­finansiering av professorat og forskningsinfrastruktur. Det har igjen hatt betydning for norsk industri som har gjort internasjonal suksess. Også forskningsinfrastrukturen benyttes av norske og internasjonale miljøer.»

Must ble i 2022 tildelt NTNUs ærespris.

## Referanser


## Eksterne lenker

* «Erik Must» i *[[Norsk biografisk leksikon]]*
Liste over tusenårssteder

**Liste over tusenårssteder** er en sorterbar liste over tusenårssteder i norske kommuner.

## Se også
* Tusenårssted
Martin Eric Ain

**Martin Eric Ain** (født 18. juli 1967, død 21. oktober 2017) var en heavy metal-bassist.

Han var medlem i det sveitsiske avant-garde metal-bandet Celtic Frost. Han stiftet Celtic Frost sammen med Tom G. Warrior etter at deres tidligere speed/black metal-band Hellhammer ble oppløst i 1984.

## Referanser


## Eksterne lenker
*
Thomas Gabriel Fischer

**Thomas Gabriel Fischer** (født 19. juli 1963), bedre kjent som **Tom G. Warrior**, er stifter av, vokalist og gitarist i det sveitsiske heavy metal-bandet Celtic Frost. 

## Biografi
Fischer vokste opp i trange kår, men var full av ambisjoner. Han ble inspirert av den engelske black metal-gruppen Venom og NWOBHM-bandet Raven.

I 1982 stiftet Fischer Hellhammer, som var en enorm inspirasjon på kommende death og black metal-band. Hellhammer ga aldri ut noen full-lengde studioalbum, men spilte inn 4 demoer og ett split-album før de ga ut en EP. I 1990, seks år etter at bandet la opp, ga Hellhammer også ut demoene som et samlealbum. Da Hellhammer ble oppløst i 1984 gikk Tom G. Warrior og Martin Ain videre og stiftet Celtic Frost. Celtic Frost gav ut fire fullengdere pluss en samleplate som var det siste de gjorde i 1992. Etter dette startet Fischer Apollyon Sun på slutten av nittitallet. Fischer gav i 2000 ut boken *Are you Morbid?* som var den offisielle historien om Celtic Frost.  
I 2006 hadde Celtic Frost et comeback med fullengderen *Monotheist*.
I 2008 dannet Fischer bandet Triptykon sammen med blant andre Martin Ain.

## Diskografi (utvalg)
* Hellhammer – *Death Fiend* (demo, 1983)
* Hellhammer – *Triumph of Death* (demo, 1983)
* Hellhammer – *Satanic Rites* (demo, 1983)
* Hellhammer – *Apocalyptic Raids* (EP, 1984)
* Celtic Frost – *[[Morbid Tales]]* (EP, 1984)
* Celtic Frost – *[[Emperor's Return]]* (EP, 1985)
* Celtic Frost – *[[To Mega Therion]]* (album, 1985)
* Coroner – *Death Cult* (demo, 1985)
* Celtic Frost – *[[Tragic Serenades]]* (EP, 1986)
* Celtic Frost – *[[Into the Pandemonium]]* (album, 1987)
* Celtic Frost – *I Won't Dance* (EP, 1987)
* Celtic Frost – *The Collector's Celtic Frost* (EP, 1987)
* Celtic Frost – *[[Cold Lake]]* (album, 1988)
* Hellhammer – *[[Apocalyptic Raids 1990 A.D.]]* (samlealbum, 1990)
* Celtic Frost – *[[Vanity/Nemesis]]* (album, 1990)
* Celtic Frost – *Wine In My Hand* (EP, 1990)
* Celtic Frost – *[[Parched With Thirst Am I and Dying]]* (samlealbum, 1992)
* Apollyon Sun – *God Leaves (And Dies)* (EP, 1998)
* Apollyon Sun – *[[Sub]]* (album, 2000)
* Dave Grohl – *[[Probot]]* (album, 2004)
* Celtic Frost – *[[Monotheist (album)|Monotheist]]* (album, 2006)
* Dark Fortress – *[[Eidolon]]* (album, 2008)
* Hellhammer – *[[Demon Entrails]]* (samlealbum, 2008)
* 1349 – *[[Revelations of the Black Flame]]* (album, 2009)
* Triptykon – *[[Eparistera Daimones]]* (album, 2010)
* Triptykon – *Shatter* (EP, 2010)

## Bibliografi
* *Are you morbid?* ISBN 1860743102

## Referanser


## Eksterne lenker
* 
* 
* Offisiell Celtic Frost nettside
* Delineation II Tom G. Warriors blogg
Scott Ian

**Scott Ian **(født 31. desember 1963) er en amerikansk gitarist. I 1981 stiftet han thrash metal-bandet Anthrax og i 1985 stiftet han S.O.D., et hardcore/thrash metal-sideprosjekt til Anthrax. 

## Biografi
### Tidlig liv
Scott Ian Rosenfeld ble født i en jødisk familie i  Bayside som er i bydelen Queens i New York. I 1977 var Kiss på Madison Square Garden, noe som påvirket han og ble stor fan av de. Han ble også påvirket av britiske Heavy metal band som Judas Priest og Iron Maiden.

## Eksterne lenker
* 
* 
*
Vesta

**Vesta** kan vise til: 

* Lada Vesta – en bilmodell fra russiske Lada
* Vesta (gudinne) – en gud i romersk mytologi
* 4 Vesta – en asteroide
* TrygVesta – et tidligere navn på forsikringsselskapet Tryg
Babette Döge

**Babette «Babsi» Döge** (født 1963, død 19. juli 1977) ble som 14-åring i 1977 Tysklands yngste heroinoffer. Hun ble funnet død etter en overdose i Brotteroder Straße i Berlin. Dødsfallet fikk stor oppmerksomhet, både på grunn av hennes unge alder, men også fordi hun var stedatter av en berømt pianist, Eugen Cicero.

Den narkotikaavhengige barneprostituerte jenta fra Schöneberg var Christiane F.s venninne, og ble etter sin død også kjent gjennom boken og filmen *Å være ung er for jævlig* (*Wir Kinder vom Bahnhof Zoo*). I filmen fra 1981 ble hun spilt av Christiane Reichelt. På grunn av sitt tragiske liv og død ble hun i likhet med Christiane F. til et symbol på et sosialt brennpunkt i det tyske samfunnet.

## Litteratur

* *[[Å være ung er for jævlig]]*, 1978 (norsk utgave 1980)
* *[[B.Z.]]*, 21. juli 1977

## Film
* *[[Christiane F. – Å være ung er for jævlig]]*, 1981, regi: Uli Edel
Stumpglansbiller

* *[[Kateretes]]*
* *[[Heterhelus]]*
* *[[Brachypterus]]*
* *[[Brachypterolus]]*

**Stumpglansbiller** (Kateretidae, før ofte kalt Brachypteridae) er en familie av små biller som lever på blomster. De ble tidligere gjerne regnet til familien glansbiller (Nitidulidae). De ligner på blomsterglansbiller (Meligethinae), som også lever på blomster, men kan skilles fra disse på at dekkvingene ikke dekker de bakerste bakkroppsleddene.

## Utseende
Små (gjerne 1,5 – 3&nbsp;mm), brede og nokså flate biller. **Hodet** er ganske lite, antennene er middels lange, kraftige og mer eller mindre tydelig kølleformede. På farge er de brune eller svarte, av og til med matt metallglans. Oversiden er dekket med kraftig mikroskulptur som gjør overflaten temmelig matt, og fine, korte, nedliggende hår. **Brystskjoldet** (pronotum) er mye bredere enn langt, omtrent halvsirkelformet sett ovenfra. **Dekkvingene** er korte og brede, parallellsidige, tvert avkuttet bak slik at de bakerste bakkroppsleddene ikke er dekket. **Beina** er temmelig korte og kraftige.

## Levevis
Stumpglansbillene lever det meste av sitt liv i blomster, der de spiser pollen. De er nokså spesialiserte når det gjelder plantearter, og hver billeart lever bare på én eller noen få planter. De er særlig tallrike på stornesle (*Urtica dioica*) og torskemunn (*Linaria* spp.). Det er påvist at billenes aktivitet kan redusere frøproduksjonen hos vertsplantene, men de er ikke regnet som skadedyr da ingen av deres vertsplanter er viktige kulturplanter.

## Systematisk oversikt

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **stumpglansbiller**, Kateretidae
****** Slekten *[[Brachypterolus]]* Grouvelle, 1913 - i Norge:
******* *[[Brachypterolus pulicarius]]* (Linnaeus, 1758)
******* *[[Brachypterolus linariae]]* (Stephens, 1830)
****** Slekten *[[Brachypterus]]* Kugelann, 1794 - i Norge:
******* *[[Brachypterus urticae]]* (Fabricius, 1792) – ofte meget tallrik på brennesler
******* *[[Brachypterus glaber]]* (Stephens, 1835)
****** Slekten *[[Heterhelus]]* Jacquelin du Val, 1858
******* *[[Heterhelus scutellaris]]* (Heer, 1841)
****** Slekten *[[Kateretes]]* Herbst, 1793 - i Norge:
******* *[[Kateretes pedicularius]]* (Linnaeus, 1758)
******* *[[Kateretes pusillus]]* (Thunberg, 1794)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Jeff Hardy

**Jeffrey** «**Jeff**» **Nero Hardy** (født 31. august 1977) er en amerikansk wrestler Signert med TNA IMPACT WRESTLING. jeff Hardy gjorde sin comeback til TNA 26 August.2011 etter noen måneder fri på grunn av Narkotika problemer.

Han er broren til Matt Hardy. Han teamet noen ganger sammen med broren i tag teamet som de formet som barn The Hardys

Før Jeff og broren Matt fikk kontrakt med WWE wrestlet de begge for en organisasjon som het *Organization of Modern Extreme Grappling Arts* (OMEGA) som Matt opprettet. Den første tiden i WWE var ingen av de spesielt populære og de ble begge brukt som «jobbere» (å tape for mer kjente pro wrestlere i veldig korte kamper).

De ble etterhvert populær takket være deres deltagelse i såkalte «TLC»-kamper hvor stiger, bord og stoler blir brukt som våpen og hvor hensikten er å være den første til å ta ned en gjenstand som henger over ringen med stigen.

I 2004 og tidlig 2005 var han under kontrakt med *Total Nonstop Action* (TNA). 

I 2008 ble Jeff Hardy suspendert av WWE i 60 dager for brudd på dopingbestemmelsene.

På Armageddon i slutten av Desember 2008 vant han en triple threat kamp mot Edge og Triple H og vant Edge sin WWE Championship tittel.

Under sin hardcore kamp mot Edge på Royal Rumble 2009 ble han slått med en stol av Matt Hardy, og på grunn av dette tapte han kampen og tapte tittelen sin.

## Wrestling Info

* **finishere**
** **Swanton Bomb** (En modifisert versjon av **senton bomb** (salto))
** **Twist of Fate** (hodelås Cutter)

* ***signatur manøvre***
** *Whisper in the Wind* (corkscrew senton fra top tauet til motstanderen)
** *450° splash*
** *Spine Line* (Cloverleaf med armlås)
** *Flashback* (Sleeper slam, noen ganger til en løpende motstander)
** *løpene clothesline fra barricaden*
** *Diving guillotine leg drop*
** *Doubelt legdrop to skritet eller midsectionen*
** *sitout jawbreaker*
** *Sitout inverted suplex slam*
** *Rope aided corner dropkick*

* **Tag Team Signature Moves''
** ''Poetry in Motion'' – med Lita, Matt Hardy

* **Managere*
** *Michael Hayes*
** *Matt Hardy*
** *Lita*
** *Trish Stratus*
** *Terri*

* *'Kallenavn**
** ''The Charismatic Enigma (TNA)''
** ''The Extream Enigma (WWE)''

== Titler ==
* **National Championship Wrestling**
** NCW Light Heavyweight Championship ×2

* **New Dimension Wrestling**
** NDW Light Heavyweight Championship

* **New Frontier Wrestling Association**
** NFWA Heavyweight Championship

* **North East Wrestling**
** NEW Junior Heavyweight Championship

* **NWA 2000**
** NWA 2000 Tag Team Championship

* **Organization of Modern Extreme Grappling Arts**
** OMEGA Heavyweight Championship
** OMEGA New Frontier Champion
** OMEGA Tag Team Championship

* **Universal Wrestling Association**
** Universal Wrestling Association

* **World Wrestling Entertainment**
** WWE Intercontinental Championship ×3
** WWF Tag Team Championship ×6
** WWE European Championship
** WWE Hardcore Championship ×3
** WWF Light Heavyweight Championship
** WCW World Tag Team Championship 
** WWE Championship
** World Heavyweight Championship x2

* **Total Nonstop Action (TNA)'''
TNA World Heavyweight champion 2x

## Referanser


## Eksterne lenker
*
Nils Vogt

**Nils Henning Vogt** (født 1948) er en norsk skuespiller, regissør og komiker kjent fra både scene og TV. Han er særlig kjent fra rollen som Karl i komiserien *[[Mot i brøstet]]* (1993–1997) og *[[Karl & Co]]* (1998–2001).

Han er utdannet ved Statens Teaterskole.

## Scene
Vogt scenedebuterte på Teatret Vårt i Molde i 1972, hvor han var ansatt til 1973, og igjen fra 1975 til 1978. Han var ved Den Nationale Scene fra 1974 til 1975, og igjen fra 1982 til 1986, ved Rogaland Teater fra 1978 til 1982 og ved Oslo Nye Teater fra 1986.

Han har særlig gjort seg bemerket i komedier og farser, og han har også har hatt suksess i komiske musikalroller, blant annet i Frank Loessers *[[Guys and Dolls]]* (1987) og Cole Porters *[[Anything Goes]]* (1990) på Oslo Nye Teater, i Irving Berlins *[[Annie Get Your Gun]]* på Den Nationale Scene (1990) og i dobbeltrollen som Jerry/Daphne i Jule Stynes *Sugar* på Chateau Neuf (1999). På Riksteatret spilte han mot Sven Nordin i Neil Simons *[[Litt av et par]]* i 2014.

Ved Teatret Vårt medvirket han i blant annet i William Shakespeares *[[Tvillingene (skuespill)|Tvillingene]]*. Ved Rogaland Teater markerte han seg som komedieskuespiller i blant annet *[[Scapino]]* etter Molière. Ved Oslo Nye Teater har han hatt en lang rekke komiske roller, blant annet hovedrollen i Woody Allens *[[Bogart og jeg]]* og i hva som betegnes som en gnistrende komisk rolleinnsats i Shakespeares *[[Vintereventyret]]*.

I 1994 var han med i Chateau Neufs oppsetning *[[Rett I Lomma]]* og i 1997 var han sentral i farsen *[[Penga eller livet]]* ved samme sted. I 2000-årene medvirket han og hadde han regi på stykket *Kona eller livet!* og dens oppfølger *Fanget på nettet*.

## TV og film
Vogt har hatt størst suksess på TV. Han ble lagt merke til i rollen som psykiateren i den todelte produksjonen *[[Over til rødt]]* som ble sendt på NRK i 1989. Men hans store gjennombrudd kom med rollen som Karl i TV 2s komiserie *[[Mot i brøstet]]* (1993–1997). Han videreførte rollen i *[[Karl & Co]]* (1997–2001) og i den mindre suksessfulle *[[Karl III (serie)|Karl III]]* (2009). Han har videre gjort seg bemerket i tv-serier som *[[Hos Martin]]* (2004–2005) og *[[Hotel Cæsar]]* (2011–2015). Han har også hatt regi på noen episoder av sistnevnte serie.

Vogt har kun hatt biroller på film. Han hadde sin filmdebut i *[[Brannen]]* (1973) og har etter det hatt biroller i filmer som blant annet *[[Hustruer – ti år etter]]* (1985), *[[Ute av drift]]* (1992), *[[Fredrikssons fabrikk - The movie]]* (1994), *[[Fridtjofs jul]]* (2006) og *[[Fjols til fjells (2020)|Fjols til fjells]]* (2020). Han har også satt norsk stemme til en del utenlandske animasjonsfilmer.

Han har også lånt bort stemmen sin i videospillet *[[Drømmefall – Den lengste reisen]]* (2006).

## Priser
Vogt ble tildelt hedersprisen under Komiprisen 2011.

## Filmografi og TV

### Film

### TV–opptredener

### Lydbøker
* 1991 *Super Mario Bros. - Fanget i den farlige hulen* - Mario (norsk stemme)
* 1991 *Teenage Mutant Hero Turtles - Følg etter lederen* - Michelangelo og Leonardo (norske stemmer)

## Referanser


## Eksterne lenker
* 
* Tett på Nils Vogt (VG, 1998)
Hattie W. Caraway

**Hattie Ophelia Wyatt Caraway** (født 1. februar 1878 i Bakerville i Tennessee, død 21. desember 1950 i Falls Church i Virginia) var den første kvinnen valgt til å sitte en hel periode som United States Senator i 1932. Senator Caraway representete Arkansas.

## Liv og virke
### Bakgrunn
Hattie Ophelia Wyatt ble født i Bakerville i Tennessee, men etter at hun giftet seg med Thaddeus Caraway, slo paret seg ned i Jonesboro i Arkansas, hvor han var advokat og begynte en politisk karriere mens hun var hjemmeværende husmor. Han ble valgt inn i Representantenes hus i 1912 for Demokratene og i Senatet i 1921, hvor han hadde plassen til han døde i 1931. 

### Senator
Etter initiativ fra guvernøren i Arkansas overtok hun mannens plass i desember 1931. Ved et suppleringsvalg i januar 1932 ble hun så folkevalgt til vervet, som hun beholdt til 1945, da hun måtte fratre etter å ha tapt valget i 1944 for William Fulbright.

## Ettermæle
Caraway holdt ingen tale i tiden hun var i Senatet, men arbeidet samvittighetsfullt og grundig i en vanskelig tid. Hun støttet det økonomiske gjenreisingarbeidet Franklin D. Roosevelt stod for. 

Helt fram til 2001 overtok de fleste kvinnelige senatorene sin posisjon på grunn av at ektefellen døde, men fra 2001 har de fleste fått vervet ved valg. Etter at hun tapte valget i 1945, hadde Hattie Caraway oppgaver i forbindelse med en kommisjon for kompensasjon til føderalt ansatte. 

## Referanser


## Kilder
* 

## Eksterne lenker
* 
* 
*
Haflinger

**Haflingeren** er en hesterase (teknisk sett en stor ponni) som kjennetegnes av sin hvite man og hale, men også et fantastisk gemytt. Hesten er meget hardfør. Rasens opphavssted er fjellene i Tirol, der den tradisjonelt har blitt brukt som pakkdyr for varetransporten over fjellpassene. Haflingeren er oppkalt etter kommunen Hafling i dagens Syd-Tirol.

Hesten kan gå ute året rundt. Haflingeren er den perfekte familiehest. Den er meget allsidig og går både dressur, sprang, tur, enspann og tospann.

## Eksterne lenker
*
Spedbarnskolikk

**Spedbarnskolikk** er en medisinsk tilstand hvor et ellers friskt spedbarn gråter uavbrutt uten noen åpenbar anledning (slikt som sult eller ensomhet).

En vanlig tommelfingerregel for å anse et barn som «kolikkbarn» er om det gråter mer enn 3 timer per dag, mer enn tre dager per uke, over en periode på mer enn tre uker.

## Årsaker
Det finnes ennå ingen allment akseptert forklaring til kolikk. Visse leger hevder at det er en kombinasjon av et barns følelsesmessige humør, omgivelser og dets utviklede nervesystem som gjør at det lett gråter og siden ikke klarer å håndtere det. Andre anser at det kommer fra problem i barnets fordøyelsessystem, særskilt altfor mye magegass. Ny forskning ved Brown University viser at nesten halvparten av barn med kolikk har hatt gastroøsofageal refluks.

## Behandling
Diagnosen kolikk gis etter at alle andre muligheter er utelukket. Det finnes ikke mye å gjøre med tilstanden foruten å berolige barnet, ved å la det sove, flytte det til et annet miljø, vugging og lignende. Endringer i mors diett har gitt resultater i noen tilfeller. Andre tiltak kan være å kjøre en tur i bil, å gi barnet sukkervann, osv.

Selv om det finnes medisinering for kolikk, forsøker man å unngå det.

Kolikk opphører i alminnelighet ved tre måneders alderen, men dette forskyves for for tidlig fødte barn, slik at et barn som er født én måned for tidlig ofte først vil bli bedre ved fire måneders alder.

Barnelegen Harvey Karp har utviklet en teori om kolikk og en måte å roe gråtende spedbarn på. Metoden er utviklet på bakgrunn av studier av ulike kulturer hvor spedbarn gråter lite, og hvor kolikk sjelden forekommer, og hvordan de behandler barna der. Teorien bak metoden går ut på at den virker fordi den etterligner de stimuli barnet opplever mens det ligger i morens mage. Disse stimuliene er trykk (da barnet ligger ganske trangt den siste tiden i magen, gjøres ved bruk av enkel reiving), posisjon, bevegelse og lyd. Teorien er at disse stimuliene trigger en avslapningsrefleks hos barnet. Det blir hevdet at barnet roer seg meget raskt når teknikken utføres riktig. Imidlertid mangler vitenskapelig dokumentasjon i form av kliniske studier at slik behandling faktisk virker.

Mange foreldre oppsøker alternative behandlere med kolikkbarn, deriblant kiropraktorer, homeopater og akupunktører. Det er imidlertid ikke dokumentert effekt av noen av disse behandlingene.

## Referanser
Fuck for forest

__NOTOC__

**Fuck for forest** (forkortet **FFF**) er en norsk miljøorganisasjon hvis aktiviteter finansieres gjennom dens tilbud av pornografisk materiale. Man må betale en sum av 15 amerikanske dollar for å få tilgang til organisasjonens selvproduserte pornografi, hvorav $3 går til administrasjon og de øvrige $12 til regnskogsarbeid. Organisasjonens donasjoner har blitt avvist av WWF i både Norge og Nederland, og FFF samarbeider i stedet direkte med lokale prosjekter i Costa Rica og Ecuador.

## Quartfestivalen
Fuck for forest fikk omfattende medieoppmerksomhet da organisasjonens grunnleggere,  og , hadde sex på scenen under The Cumshots-konserten på Quartfestivalen i 2004. På bakgrunn av de store juridiske problemene organisasjonen fikk i etterkant av opptredenen, flyttet de sine hovedkvarterer til Berlin.

## Oslo domkirke
På Kristi Himmelfartsdag 2011 simulerte tre medlemmer av organisasjonen sex foran alteret i Oslo domkirke, midt under gudstjenesten. Stuntet var for å demonstrere over Oslo bispedømmes oppsigelsessak mot Einar Gelius. To av aksjonistene ble dømt i Oslo tingrett til bøter på tilsammen 16&nbsp;500 kroner for «seksuelt krenkende og uanstendig adferd», samt til å betale saksomkostninger på 2&nbsp;000 kr hver.

## Referanser


## Eksterne lenker
*
Asuretelillani

**Asuretelillani** (også stavet **Aššur-etil-ilani**, «Assur er hersker av gudene») var konge av Assyria (ca. 631 f.Kr. - ca. 627 f.Kr.). Han etterfulgte sin far, Asurbanipal, og ble selv etterfulgt av Sin-sumu-lisur

## Problemer med kildematerialet
Det har vist seg vanskelig å rekonstruere hva som skjedde i løpet av Asuretelillanis styre. Et kjent problem er det totale fraværet av kilder fra sentrale Assyria som dekker denne tiden, og mangelen på offisielle nedtegnelser av hendelser, slik som kongelige inskripsjoner. Den viktigste kilden for denne perioden er *Nabopolassar-krøniken* for denne perioden, men den er dessverre ganske fragmentarisk.

## Styre
Asurbanipals død en gang mellom 631 og 627 f.Kr. utløste en alvorlig maktkamp om kontrollen av Assyria mellom flere rivaliserende parter som kom til å lede til nedgangen for det nyassyriske rike. Striden kan faktisk ha begynt noen få år tidligere under Asurbanipals tid. Utviklingen av hendelsene, og selv antallet fraksjoner som var involvert er ikke kjent med sikkerhet. Det synes som at ved Asurbanipals død kom allierte horder av skytere, kimmeriere, medere og persere som dro fordel av Assyrias svakhet grunnet de indre stridighetene. De krysset grensene til det assyriske rike, ødela Ashkelon ved middelhavskysten og herjet sørover så langt som til Egypt. Nimrud i nordlige Mesopotamia ble brent, men de sterke forsvarsmurene til hovedstaden Ninive beskyttet restene av den assyriske hæren som søkte tilflukt bak dem. Da angriperne hadde dratt videre til andre regioner ble et nytt palass reist blant ruinene i nabobyen. Men den arkitektoniske fattigdommen og den reduserte størrelsen viste at Assyrias ressurser nå var på et lavere nivå.

## Datering av hans styre
I henhold til Nabonidus' inskripsjoner i byen Harran, styrte Asuretelillani i tre år, men det er en kontrakt fra Nippur som er datert til hans fjerde år. Det synes således at han overtok etter Asurbanipal i 631 f.Kr. og styrte fram til 627 f.Kr. Denne dateringen gir en del problemer med dateringen av hendelser i den assyrisk-babyloniske krig.

Asuretelillani må derfor ha etterfulgt på den assyriske tronen før 627 f.Kr. Det har blitt foreslått at hans styre faktisk overlappet med Asurbanipal, Imidlertid er det mer sannsynlig at Asurbanipal døde før 627 f.Kr. ettersom det ikke er noen bevis på et samstyre. Det har derfor blitt foreslått at Asurbanipal døde i 631 f.kr. og at Asuretelillani var assyrisk konge fram til 627 f.Kr. Det er fortsatt en del ankepunkter over en del av datoene som er strid med denne konklusjonen, men disse datoene er best støttet av de tilgjengelige bevisene.

## Referanser


## Litteratur
* Edzard, Dietz-Otto (2004): *Geschichte Mesopotamiens. Von den Sumerern bis zu Alexander dem Großen*. München. ISBN 3-406-51664-5 
* Edzard, Dietz-Otto et a. (1971): *Reallexikon der Assyriologie und vorderasiatischen Archäologie*, Bd. 1. de Gruyter, Berlin, ISBN 3-1100-4451-X, s. 211.

## Eksterne lenker
* Early Years of Nabopolassar (ABC 2)
Salmanassar IV

**Salmanassar IV** (akkadisk: *Šulmanu-ašared*, Salmanassar er hans bibelsk navn) var konge i oldtidens Assyria i tiden 783 - 773 f.Kr. Han etterfulgte sin far Adad-Nirari III og ble etterfulgt av sin bror Assur-Dan III. 

Ettersom de samtidige kildene om Salmanassar er svake, er kunnskapen om ham tilsvarende dårlig. I henhold til den eponymiske kanon ledet han flere krigstokt mot Urartu. Hans styre var meget begrenset av den voksende innflytelsen til adelen og myndighetspersoner, særlig den til Shamshi-ilu, øverste kommandant for den assyriske hæren.

## Referanser


## Litteratur
* Roux, Georges (1992): *Ancient Irak*, Penguin Books, London, ISBN 0-14-012523-X, s. 302
Simon Brehm

**Simon «Boheme» Brehm** (født 31. desember 1921, død 11. februar 1967) var en svensk musiker (gitar, bass, piano), orkesterleder, komponist og plateprodusent.

Han spilte piano og klarinett, og lærte seg gitar under et sykehusopphold (skarlagensfeber, 1940)https://web.archive.org/web/20070927192657/http://www.stim.se/avd/mic/prod/personer.nsf/c978cb9588f523b14125656a00367a26/4b890ac3ce89f91341256495005417d6%21OpenDocument.  Han antok så gitar-rollen i «Fair Play», der også Hasse og Gösta Theselius medvirket.  På bass bidro han på flere titalls innspillinger i orkestre som Embassy Sextett, Royal Swingers fra Uppsala, samt orkestre ledet av bl.a. Owe Kjell, Charlie Norman, Arne Hülpher, Carl-Henrik Norin og Miff Görling.  

Hans eget orkester (1946–) hadde besetning med bl.a.
Arne Domnérus, Lill-Babs, Ove Lind og norske Bjarne Nerem (1952–55) og Egil Johansen (1954).  Brehms besetninger ble etterhvert mye brukt for internasjonale berømtheter på turne i Europa, herunder Hot Lips Page, Teddy Wilson, Sonny Clark, Annie Ross og Tyree Glenn.

På 50-tallet etablerte han plateselskapet Karusell Grammofon og spilte med internasjonale besøkende storheter som Stan Getz.  Videre ble han etterhvert manager for Lill-Babs og kapellmester i TV-serien Hylands hörna, der han bl.a. oppdaget norske The Pussycats (1965) og ga disse deres første platekontrakt (*Ebb Tide*, 1965)* http://www.mic.no/nmi.nsf/doc/art2006052211223726974135

Brehm komponerte musikk til selvreflekterende melodier som
*Melancholie*, *Blues for a broken bass*, *Karusell blues* og *Big Simon blues*.
Videre skrev han filmmusikk og filmografi til en rekke helaftensfilmer,
*[[Den usynlige muren]]* (1944),
*Stackars lilla Sven* (1947)
*Kvinnan som försvann* (1949),
*Drömsemester* (1952),
*[[I dur och skur]]* (1953),
*[[Resan til dej]]* (1953),
*Blockerat spår* (1955),
*Suss gott* (1956), 
*[[Det svänger på slottet]] (1959)
*Svenska Floyd* (1961) og
*En nolla för mycket'' (1962).

## Referanser


## Eksterne lenker
* 
* 
* 
*  Biografi fra Svensk Musikkinformasjon
Kaleb

**Kaleb** kan sikte til:

;Bibelske personer
* Kaleb (sønn av Hesron), kalles også Kelubai. Han fikk mange barn og regnes som en viktig stamfar.
* Kaleb (sønn av Jefunne), viktig person på Josvas tid.

;Andre
*Kaleb av Aksum, konge av ett senantikk-rike i Etiopia
Assur (person)

**Assur** var ifølge Bibelen en sønn av Sem. Han har blitt regnet som stamfar til assyrerne, og navnet Assyria sies å komme fra hans navn.

## Referanser
Gedalja

**Gedalja** var ifølge Bibelen en person som ble innsatt av babylonerne som styresmann for de gjenværende israelittene etter Jerusalems ødeleggelse. Omkring tre måneder etter ødeleggelsen sammensverget imidlertid noen seg mot ham. Lederen for opprøret var Ismael, sønn av Netanja, som fant støtte hos ammonittene. Profeten Jeremia forsøkte å advare Gedalja, men lyktes ikke. Gedalja ble myrdet sammen med flere andre. Like etterpå ble imidlertid Ismael drept. De gjenværende innbyggerne flyktet da til Egypt, og Jeremia og Baruk ble med. I jødedommen holdes i dag *[[Gedaljas faste]]* til minne om hendelsen.
Hylands hörna

***Hylands hörna*** var et populært svensk talkshow som ble  ledet av Lennart Hyland. Det startet i Sveriges Radio 10. oktober 1961, men ble allerede 3. oktober 1962 flyttet til svensk fjernsyn. Sangartisten Siw Malmkvist var vertinne. I tillegg hadde programmet et orkester ledet av blant annet Simon Brehm og Putte Wickman, og karikaturer som «Gubben i lådan» spilt av Carl-Gustaf Lindstedt og «Nutte från Aspås», spilt av John Elfström. Produsent var Allan Schulman. Programmet hadde en del opphold, blant annet fra 1972 til 1981. Det siste programmet ble sendt 30. april 1983. 

## Eksterne lenker
*
Fylkesvei 2692

**Fylkesvei 2692 ** går mellom Gullhaug og Åsveien i Asker.

Kommunal vei Hurumveien og strekningen mellom Vear og Åsveien var del av riksvei 165 før riksvei 23 ble tatt i bruk.

Frem til 2019 hadde veien betegnelsen fylkesvei 11 (Buskerud).

## Kommuner og knutepunkter

 

 
## Referanser


## Eksterne lenker
* Vegvesenets vegkart 
*
Kjønnskromosomfeil

**Kjønnskromosomfeil** opptrer i ulike former. Følgende er de alminneligste:

* **XXY** – Klinefelter syndrom: En person vokser opp som en ganske alminnelig mann. Enkelte kvinnelige trekk kan dog utvikles. Noen får et barnslig ansikt. Tilstanden behandles gjerne med hormoner.

* **XYY** – XYY-syndrom: Menn med denne kromosomfeilen vil gjerne bli høyere enn gjennomsnittet og enkelte kan få en lettere nedsatt intelligens.

* **X** – Turner syndrom: Kvinner med dette syndromet har bare ett kjønnskromosom. De får en tilbakesatt fysisk utvikling og kan bli barnløse. 

* **XXX**: Kvinner med dette syndromet blir som regel nokså normale og kan få barn. Men den motoriske utvikling og visse andre mentale evner kan bli svekket.
Skogbrukets Landsforening

**Skogbrukets Landsforening (SL)** er en bransjeforening tilsluttet NHO Mat og Drikke. Den ble stiftet i 1928 som Skogbrukets Arbeidsgiverforening (SA). Foreningen ble tilsluttet NHO 1994, og samordnet med NHO Mat og Bio i 2008. Foreningen ivaretar medlemmenes arbeidsgivermessige og næringsmessige interesser og omfatter tre bransjeforeninger: Norges Skogeierforbund, Norskog og Norsk Almenningsforbund, samt bransjegrupperingen Skogbrukets Leverandørbedrifter.

## Eksterne lenker
* Foreningens hjemmeside
Steyr SK 105

**Steyr SK 105** eller **Kürassier** er en østerriksk lett stridsvogn med 105 mm kanon.  Den er eller har vært i tjeneste med Argentina, Bolivia, Marokko, Tunisia og Østerrike.

## Historie og utvikling
Sk 105 ble utviklet fra 1965 av Saurer-Werke, senere overtatt av Steyr-Daimler-Puch, for å fylle et behov for et mobilt panservernkjøretøy.  Den første prototypen sto klar i 1967, og produksjonen startet i 1971.

## Teknisk
Vognføreren sitter foran til venstre i skroget.  Vognkommandøren sitter til venstre i tårnet med skytteren på høyre side.

Kanonen er 105 mm som sitter fastmontert i den øvre delen av det oscillerende tårnet.  Tårnet er av fransk type, en forbedret Fives-Cail Babcock FL-12.  To ammunisjonsmagasiner med seks skudd hver mater inn i kanonen.  Ammunisjonen inkluderer HE, HEAT og røykgranater, men SK 105 kan også modifiseres til å fyre APFSDS-prosjektiler.  Kanonen kan eleveres fra -8° til +12°.

Motoren er en Steyr 7FA seksylindret turbodiesel som yter 320 hk ved 2&nbsp;300 omdreininger i minuttet.  Vogna har med 400 liter diesel.  Motoren og girkassen er montert bak i skroget.

## Varianter
;SK105/A2: Oppgradert med ny ildledning og andre forbedringer.

## Andre kjøretøyer på SK 105-chassis
;Greif: Bergepanser
;Ingeniørkjøretøy

## Kilder
* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker
* 
* FAS.org om SK 105 (engelsk)
FFF

Forkortelsen **FFF** har flere betydninger:

*Faglig 1. maifront &ndash; 1. mai-arrangementer på 1970- og 1980-tallet.
*Fédération Française de Football &ndash; Frankrikes fotballforbund, grunnlagt 1919 og med røtter til 1907
*Filamentskriver (engelsk: *fused filament fabrication*), type teknologi for 3D-utskrift
*Forbundet Frie Fotografer &ndash; en fotograforganisasjon.
*Framtid for Finnmark &ndash; en stortingsvalgliste fra 1989
*Fuck for forest &ndash; en miljøorganisasjon.
Selskapskjole

**Selskapskjole** er en kjoletype i vestlig mote som kvinner bruker til spesielt festlige anledninger som formelt antrekk, på samme måte som når menn bruker dress, smoking eller kjole og hvitt.

Selskapskjoler er vanligvis laget i fine, lette tekstiler. De er gjerne utringet med ulike typer dekolletasje og smale skulderstropper. Snitt, lengde, vidde, farger og mønstre kan ellers variere. Kjolene bæres ofte sammen med høyhælte sko og for eksempel operahansker.

Ballkjoler er side selskapskjoler som brukes når kleskoden er mer formell, cocktailkjoler er «halvhøytidelige» og beregnet til cocktailparty.

## Se også

* Ballkjole
Arteria ophthalmica

**Arteria ophthalmica** (norsk: Øyepulsåren) er en arteriell forgrening av carotis interna (den store halspulsåren) som forsyner øyet og andre strukturer i øyehulen.

## Forløp
Like etter arteria carotis interna har passert inn igjennom dura (den harde hjernehinnen) og arachnoidea (spindelvevshinnen), avgår arteria ophthalmica fra denne. Arteria ophthalmica løper så igjennom canalis opticus nedenfor synsnerven, innhylset i hinner av dura og arachnoidea, hvor den i en kort distanse forløper lateralt for nerven og rectus superior til medial-siden av øyehulen, hvor den så vender forover og deler seg i sine to sluttgrener, arteria supratrochlearis og flere dorsale nasale grener.

## Forgreninger
Forgreningene fra arteria ophthalmica inndeles gjerne i en orbital og en okulær gruppe http://www.emedicine.com/oph/topic2.htm. 

### Orbital gruppe
Den orbitale gruppen forsyner strukturer i og omkring orbita (øyehulen), herunder:
* Arteria lacrimalis
* Arteria supraorbital
* Arteria ethmoidalis posterioris
* Arteria ethmoidalis anterioris
* Arteria palpebralis internalis
* Arteria supratrochlearis, også kjent som arteria frontalis
* Arteria nasalis dorsalis

### Okulær gruppe
Den okulære gruppen forsyner strukturer i øyet og dets muskler, herunder:

* Arteriae ciliares posteriores longae
* Arteriae ciliares posteriores breves
* Arteria ciliaris anterior
* Arteria centralis retinae
* Muscular artery

## Blodforsyning
Forgreninger av arteria ophtalmica forsyner:
*Frontal belly av occipitofrontalis muscle
*Inferior oblique muscle
*Inferior rectus muscle
*Lacrimal gland
*Lateral rectus muscle
*Levator palpebrae superioris muscle
*Medial rectus muscle
*Nasalis muscle
*Procerus
*Superior oblique muscle
*Superior rectus muscle

## Okklusjon
Som ved okklusjon av arteria retinalis centralis, kan avlukninger av ophthalmica skyldes kardiovaskulær sykdom, men et "cherry red spot" er typisk fraværende og synet er vanligvis mer påvirket. Amaurosis fugax er en sykdomstilstand med forbigående tap av syn som påvirker blodgjennomstrømingen i ophthalmica, som kan f.eks. ses ved ortostatisk hypotensjon og positiv akselerasjon.

## Ytterligere bilder

 Fil:Gray567.png|Dura mater og dets prosesser, eksponert ved fjernelse ved høyre halvdel av kraniet og hjernen.


## Referanser


## Se også
*Fluorescein angiografi
Aïn Beïda

**Aïn Beïda** er en by i provinsen Oum el-Bouaghi i Algerie. Den ligger sørøst for byen Konstantin og nord for Khenchela.

Befolkningen består av arabere og berbere (kjent som Shawiyya).

## Referanser


## Eksterne lenker
*
Khenchela

**Khenchela** (arabisk: **ولاية خنشلة **) er en provins («wilaya») øst i Algerie. Det er også navnet på provinsens hovedstad. 

Provinsen ligger i Auresfjellene. Andre tettsteder i provinsen er Djellal, Khirane og Bou Zabène.

## Referanser


## Eksterne lenker
*
Tierpark Berlin

**Tierpark Berlin** er en av Berlins to dyreparker og ligger i ortsteilen Friedrichsfelde i den administrative bydelen Lichtenberg. Parken omfatter 1600 dekar og har over 10&nbsp;000 dyr. 

Tierpark Berlin er bygget på området til Friedrichsfelde slottspark. I tillegg til dyrene finnes på området bygningene til slottet, og i parken en rekke skulpturer, planter, busker og trær. Parken er landskapsmessig anlagt. 

I DDR tiden ble parken tildelt Karl Marx-ordenen og Vaterländischer Verdienstorden. Den har år om annet ca. 950 000 besøkende.

## Historie
Tierpark Berlin ble grunnlagt i 1954. Den oppsto som følge av Tysklands deling etter den andre verdenskrig. Zoologischer Garten Berlin lå i britisk sektor av Berlin, og dermed manglet DDRs hovedstad en egen zoologisk hage. Slottsparken til Friedrichsfelde slott ble valgt til formålet, da parken forfalt etter at de opprinnelige eierne hadde mistet retten til eiendommen. 
## Dyreanleggene


Fil:Elefanten im Tierpark Friedrichsfelde (Berlin).jpg |Berlin Tierpark er blitt kjent for vellykket avl av elefanter.
Fil:Tierpark Berlin Flamingos.jpg |Flamingoer og kameler
Fil:Larosterna inca at Tierpark Berlin.jpg | Inkaterne (Larosterna inca)

## Skulpturer

Fil:Tierpark Berlin - animal sculpture 1.jpg |*Tiger* (Philipp Harth) Foto:Andreas Steinhoff
Fil:Bundesarchiv Bild 183-63106-0003, Berlin, Tierpark, Plastik.jpg |Veiviser i terracotta *Reiher* (Klaus Tilke) Foto:Quaschinsky, Hans-Günter
Fil:Rundgang 82 - Gartenplastiken.jpg|Sangvinikeren (Johann Gottfried Knöffler) Foto:James Steakley
Fil:Tierpark-UBB-2020.jpg|Utstilling United Buddy Bears 2020 - 2022


## Slottet, familiegravstedet og parken

Fil:Berlin Tierpark Friedrichsfelde 12-2015 Schloss img1.jpg|Friedrichsfelde slott
Fil:Family grave of family von Treskow-Friedrichsfelde (1).JPG |Gravstedet til familien Treskow-Friedrichsfelde
Fil:Blntp 060326 winterlinge.jpg|Vinterblom som gjerne blomstrer før snøklokkene 


## Kommunikasjoner
Til dyreparken kan man reise med tunnelbanen (U-Bahn) linje U5 mot Hönow til stasjonen Tierpark. 

*  Tierpark

## Se også
* Berlin Zoo

## Eksterne lenker
*
Margot Bennett

**Margot Bennett** (født 19. januar 1912 i Lenzie, Skottland, død 6. desember 1980) var en britisk forfatter.

Bennett arbeidet i reklamebransjen i Sydney og London. Under den spanske borgerkrigen deltok hun som frivillig sykepleier.

Som forfatter er hun særlig kjent for sine kriminalromaner, selv om hun også skrev innen andre sjangre. Hennes roman *Someone From the Past* vant i 1958 den fjerde Gold Dagger (den gang kalt The Red Herring Award) for beste krimroman publisert på engelsk. 

Best kjent av hennes produksjon er trolig kriminalromanen *The Widow of Bath* (1952, filmet for fjernsyn av BBC i 1959) og sciencefictionromanen *The Long Way Back* (1954) som tar opp tema omkring rasisme. Sistnevnte skildrer en afrikansk ekspedisjon til et fremtidig England i ruiner, hvor de siste hvite er redusert til huleboere.

Fra 1957 og frem til midten av 1960-årene arbeidet Bennett for fjernsyn, og skrev blant annet manus for flere tv-serier på BBC.

## Bibliografi
* *Time to Change Hats* (1945) 
* *Away Went the Little Fish* (1946) 
* *The Golden Pebble* (1948) 
* *The Widow of Bath* (1952) 
* *Farewell Crown and Goodbye King* (1952) 
* *The Long Way Back* (1954)
* *The Man Who Didn't Fly* (1955)
* *Someone From the Past* (1958)
* *That Summer's Earthquake* (1964)
* *The Furious Masters* (1968)

## Priser og utmerkelser
* The Gold Dagger 1958, for *Someone From the Past* 

## Referanser


## Eksterne lenker
*